**Zach Budish** (s. 9. toukokuuta 1991 Edina, Minnesota, Yhdysvallat) on yhdysvaltalainen jääkiekkoilija. Hän on pelipaikaltaan oikea laitahyökkääjä, mutta Budish osaa pelata myös keskellä.

Ura
---

### Seuraura

Budish kävi high schoolin kotikaupungissaan Edina High Schoolissa. WHL-joukkue Everett Silvertips varasi Budishin 223. pelaajana kesällä 2006, mutta hän ei kuitenkaan siirtynyt CHL:ään, jotta hän voisi pelata Yhdysvaltain yliopistosarjoissa. Kesällä 2007 Budishin varasi USHL-junioriliigan Green Bay Gamblers 44. pelaajana. Kaudeksi 2008–2009 hän siirtyi Edina High'n joukkueesta pelaamaan high school -sarjoja Team Southwestiin. Budishin kausi jäi kuitenkin rikkonaiseksi Edina High'n joukkueessa amerikkalaista jalkapalloa pelatessa tulleen polvivamman vuoksi.

Nashville Predators varasi Budishin toisella kierroksella 41. pelaajana NHL:n varaustilaisuudessa 2009. Vuodet 2009–2013 hän opiskeli Minnesotan yliopistossa. Budish valittiin kolmen jälkimmäisen yliopistokautensa päätteeksi WCHA:n akateemiseen tähdistökentälliseen. Viimeisellä yliopistokaudellaan 2012–2013 hän nousi Minnesotan kapteeniksi. Budish jakoi tehoilla 14+22=36 joukkueensa sisäisen pistepörssin kolmannen sijan Nick Bjugstadin kanssa. Kauden jälkeen huhtikuussa 2013 hän teki kaksivuotisen ja 1,1 miljoonan dollarin arvoisen tulokassopimuksen Predatorsin kanssa. Budish siirtyi samalla loppukevääksi AHL-joukkue Milwaukee Admiralsiin. Hän teki loppukaudella yhdeksässä runkosarja- ja kolmessa playoff-ottelussa tehopisteet 1+3=4.

AHL:n tulokaskausi 2013–2014 toi Budishille 41 runkosarjaottelussa tehot 3+6=9. Budish pelasi osan kaudestaan myös ECHL-joukkue Cincinnati Cyclonesissa, jonka kanssa hän eteni aina Kelly Cup -finaaleihin saakka. Mestaruuden vei kuitenkin Alaska Aces otteluvoitoin 4–2. Kaudella 2014–2015 Budish teki AHL:n runkosarjassa 43 runkosarjaottelussa tehot 6+8=14, ja hän pelasi ison osan kaudestaan myös Cyclonesissa.

Syyskuussa 2015 Budish teki vapaana agenttina Cincinnati Cyclonesin kanssa vuoden mittaisen ECHL-sopimuksen. Hän oli kaudella 2015–2016 tehoilla 24+34=58 joukkueen paras syöttäjä Garrett Noonanin kanssa ja toiseksi paras pisteissä Jack Downingin jälkeen. Joulukuussa Budish kävi neljän ottelun ammattilaistry-out-sopimuksella Milwaukee Admiralsin AHL-joukkueessa.

Elokuun 2016 lopulla Budish siirtyi 11 runkosarjaottelun mittaiselle try-outille SM-liigan nousijajoukkue Mikkelin Jukureihin. Hän sai lokakuussa kauden 2016–2017 kattavan jatkosopimuksen. Budish voitti lopulta joukkueensa sisäisen pistepörssin sekä jakoi sisäisen maalipörssin voiton Henrik Koiviston ja Miika Roineen kanssa tehoilla 15+23=38. Hän oli myös SM-liigan toiseksi tehokkain ulkomaalaispelaaja TPS:n Erik Thorellin jälkeen. Maaliskuussa 2017 Jukurit käytti Budishin sopimuksessa olleen option ja teki vuoden mittaisen jatkosopimuksen hänen kanssaan. Kaudeksi 2017–2018 Budish nimettiin joukkueen varakapteeniksi. Hän johti tehoilla 15+17=32 joukkueen sisäistä maalipörssiä ja oli sisäisessä pistepörssissä toisena Teemu Suhosen jälkeen, kunnes helmikuussa 2018 Budish siirtyi loppukauden sopimuksella Turun Palloseuraan Jukureiden ollessa sarjataulukossa toiseksi viimeisenä. Ensimmäisessä puolivälieräottelussa 20. maaliskuuta 2018 Saimaan Palloa vastaan hän ratkaisi TPS:lle 4–3-jatkoaikavoiton ensimmäisessä jatkoerässä ajassa 78.08. Joukkue eteni lopulta välieriin otteluvoitoin 4–2.

Budish oli kaudella 2018–2019 tehoilla 20+18=38 TPS:n toiseksi paras maalintekijä Kaapo Kakon jälkeen ja kolmanneksi paras pistemies hänen kanssaan. Budish jakoi koko SM-liigan maalipörssin kymmenennen sijan HPK:n Teemu Turusen ja HIFK:n Joonas Raskin kanssa. Mestarien liigassa hän oli tehoilla 3+2=5 TPS:n paras maalintekijä ja Budish jakoi joukkueen sisäisen maalipörssin voiton Oula Palveen kanssa. Huhtikuussa 2019 hän teki TPS:n kanssa kaksivuotisen jatkosopimuksen. Kausi 2019–2020 Budishilla osoittautui varsin rikkonaiseksi. Marraskuussa 2019 hän joutui muutamaksi viikoksi sivuun loukkaantumisen vuoksi. 5. helmikuuta 2020 Budish taklasi KooKoon Alexander Bonsaksenia polvella sillä seurauksella, että Bonsaksen loukkaantui. Budishille tuomittiin tilanteesta 5+20-minuutin ottelurangaistus polvitaklauksesta ja hänet asetettiin viiden ottelun mittaiseen pelikieltoon. Budish edusti TPS:ää kauden aikana myös Spengler Cupissa. Kauden jälkeen, heinäkuussa 2020 Budish ja TPS ilmoittivat sopimuksen purkamisesta yhteisymmärryksessä. TPS:n urheilutoimenjohtaja Rauli Uraman mukaan hänelle ei löytynyt joukkueesta sopivaa ruutua, joka palvelisi Budishin tavoitteita.

Tammikuussa 2021 Budish siirtyi loppukauden 2020–2021 kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Västerviks IK:hon oltuaan alkukauden ilman sopimusta. Nousukarsintasarjassa hän jakoi tehoilla 3+4=7 joukkueen sisäisen pistepörssin voiton Michael Kaplan kanssa. Kaudeksi 2021–2022 Budish siirtyi vuoden mittaisella sopimuksella monikansallisen Bet-at-home ICE Hockey Leaguen italialaisjoukkue HC Pustertal-Val Pusteriaan.

### Maajoukkueura

Budish pelasi alle 18-vuotiaiden Ivan Hlinkan muistoturnauksessa vuonna 2008.

Pelityyli
---------

Budishia on yleisesti luonnehdittu pelityyliltään voimahyökkääjäksi. Hänen entisen seuransa TPS:n silloisen urheilutoimenjohtajan Antero Niittymäen mukaan hän on ison kokonsa ansiosta erinomainen pelaaja maalin ja laitojen lähellä sekä monipuolinen hyökkääjä, joka osaa pelata molemmilla laidoilla sekä keskellä.

Muuta
-----

Myös Budishin isoveljet Andy, Josh ja Jeff ovat pelanneet jääkiekkoa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006–2007 | Edina High | USHS | 31 | 22 | 25 | 47 | – | – | – | – | – | – |
| 2007–2008 | Edina High | USHS | 30 | 26 | 37 | 63 | – | – | – | – | – | – |
| 2008–2009 | Team Southwest | USHS | 15 | 14 | 13 | 27 | 12 | – | – | – | – | – |
| 2009–2010 | Univ. of Minnesota | WCHA | 39 | 7 | 10 | 17 | 45 | – | – | – | – | – |
| 2010–2011 | Univ. of Minnesota | WCHA | 7 | 2 | 4 | 6 | 2 | – | – | – | – | – |
| 2011–2012 | Univ. of Minnesota | WCHA | 43 | 12 | 23 | 35 | 43 | – | – | – | – | – |
| 2012–2013 | Univ. of Minnesota | WCHA | 40 | 14 | 22 | 36 | 14 | – | – | – | – | – |
|  | Milwaukee Admirals | AHL | 9 | 1 | 3 | 4 | 0 | 3 | 0 | 0 | 0 | 2 |
| 2013–2014 | Milwaukee Admirals | AHL | 41 | 3 | 6 | 9 | 22 | – | – | – | – | – |
|  | Cincinnati Cyclones | ECHL | 16 | 3 | 6 | 9 | 6 | 24 | 6 | 5 | 11 | 12 |
| 2014–2015 | Milwaukee Admirals | AHL | 43 | 6 | 8 | 14 | 18 | – | – | – | – | – |
|  | Cincinnati Cyclones | ECHL | 30 | 8 | 15 | 23 | 20 | – | – | – | – | – |
| 2015–2016 | Milwaukee Admirals | AHL | 4 | 0 | 2 | 2 | 2 | – | – | – | – | – |
|  | Cincinnati Cyclones | ECHL | 69 | 24 | 34 | 58 | 26 | 7 | 1 | 2 | 3 | 6 |
| 2016–2017 | Jukurit | SM-liiga | 60 | 15 | 23 | 38 | 30 | – | – | – | – | – |
| 2017–2018 | Jukurit | SM-liiga | 49 | 15 | 17 | 32 | 57 | – | – | – | – | – |
|  | TPS | SM-liiga | 8 | 5 | 2 | 7 | 0 | 11 | 2 | 3 | 5 | 10 |
| 2018–2019 | TPS | SM-liiga | 59 | 20 | 18 | 38 | 95 | 5 | 0 | 2 | 2 | 2 |
| 2019–2020 | TPS | SM-liiga | 44 | 8 | 14 | 22 | 49 | – | – | – | – | – |
| 2020–2021 | Västerviks IK | Allsvenskan | 17 | 6 | 5 | 11 | 26 | – | – | – | – | – |
| 2021–2022 | HC Pustertal | ICEHL | 49 | 8 | 15 | 23 | 14 | 4 | 0 | 0 | 0 | 2 |
| 4 kautta | yhteensä | SM-liiga | 220 | 63 | 74 | 137 | 239 | 16 | 2 | 5 | 7 | 12 |
| 4 kautta | yhteensä | AHL | 97 | 10 | 19 | 29 | 42 | 3 | 0 | 0 | 0 | 2 |
| 1 kausi | yhteensä | Allsvenskan | 17 | 6 | 5 | 11 | 26 | – | – | – | – | – |

Lähteet
-------

* Zach Budish The Internet Hockey Databasessa (englanniksi)
* Zach Budish Eurohockey-sivustolla (englanniksi)
* Zach Budish *Elite Prospects*. Everysport Media Group AB.  (englanniksi)

### Viitteet

1. ↑  Sano "Budi", kun haluat hyvää! *jukurit.fi*.  15.2.2017. Jukurit HC Oy. Viitattu 16.2.2017.
2. 1 2  Milwaukee Admirals Game Notes • Admirals vs. Grand Rapids Griffins (pdf) *milwaukeeadmirals.com*.  9.12.2015. Milwaukee Admirals Hockey Club.  Arkistoitu 11.4.2019. Viitattu 10.4.2019. (englanniksi)
3. 1 2  Tilastot *liiga.fi*. Jääkiekon SM-liiga Oy. Viitattu 10.4.2019.
4. 1 2 3  Zach Budish The Internet Hockey Databasessa (englanniksi)
5. 1 2 3 4 5  Zach Budish *Elite Prospects*. Everysport Media Group AB.  (englanniksi)
6. 1 2  Draftin toinen päivä: Suomalaisvahdilla aloitettiin ja suomalaisvahtiin päätettiin *Jatkoaika.com*.  27.6.2009. Jatkoaika r.y. Viitattu 31.8.2016.
7. ↑  Elite Prospects - Univ. of Minnesota *eliteprospects.com*. Everysport Media Group AB. Viitattu 9.7.2020. (englanniksi)
8. ↑  Predators sign Budish to two-year contract *NHL.com*.  4.4.2013. National Hockey League. Viitattu 31.8.2016. (englanniksi)
9. ↑  Cyclones Welcome Back Budish *NHL.com*.  15.9.2015. Cincinnati, Ohio:  National Hockey League. Viitattu 31.8.2016. (englanniksi)
10. ↑  Elite Prospects - Cincinnati Cyclones *eliteprospects.com*. Everysport Media Group AB. Viitattu 9.7.2020. (englanniksi)
11. ↑  Lavender, Daniel: Zach Budish Returning to the Admirals *admiralsroundtable.com*.  5.12.2015. Admirals Roundtable. Viitattu 31.8.2016. (englanniksi)
12. ↑  Zach Budish Jukureiden hyökkäyskalustoon *Jatkoaika.com*.  31.8.2016. Jatkoaika r.y. Viitattu 31.8.2016.
13. ↑  Amerikkalaishyökkääjä Budish jatkaa Jukureissa *Jatkoaika.com*.  11.10.2016. Jatkoaika r.y. Viitattu 11.10.2016.
14. ↑  Elite Prospects - Jukurit *eliteprospects.com*. Everysport Media Group AB. Viitattu 10.4.2019. (englanniksi)
15. ↑  Jukurit jatkoi tehohyökkääjänsä sopimusta *Jatkoaika.com*.  22.3.2017. Jatkoaika r.y. Viitattu 22.3.2017.
16. ↑  Roineesta Jukureiden kapteeni - varakapteeneiksi tuttua ja uutta verta *Jatkoaika.com*.  27.4.2016. Jatkoaika r.y. Viitattu 9.8.2017.
17. 1 2  TPS hankki yhdysvaltalaisjärkäleen Mikkelistä *Jatkoaika.com*.  12.2.2018. Jatkoaika r.y. Viitattu 12.2.2018.
18. ↑  Otteluseuranta *liiga.fi*.  20.3.2018. Jääkiekon SM-liiga Oy. Viitattu 22.4.2018.
19. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 10.4.2019. (englanniksi)
20. ↑  Elite Prospects - TPS *eliteprospects.com*. Everysport Media Group AB. Viitattu 10.4.2019. (englanniksi)
21. ↑  Seppä, Lassi: TPS solmi neljä jatkosopimusta − Piskula ja Budish jäävät Turkuun *Jatkoaika.com*.  15.4.2019. Jatkoaika r.y. Viitattu 15.4.2019.
22. ↑  Sairastupa 19.11. *hc.tps.fi*.  19.11.2019. HC TPS Turku Oy.  Arkistoitu 26.9.2020. Viitattu 9.4.2020.
23. ↑  Kauppinen, Juuso: TPS:n Zach Budishille viiden ottelun pelikielto *liiga.fi*.  7.2.2020. Jääkiekon SM-liiga Oy. Viitattu 9.4.2020.
24. ↑  Niemeläinen, Jonne: "Meillä ei ollut tarjolla sopivaa ruutua hänelle" – TPS:n ja yhdysvaltalaishyökkääjän tiet eroavat *yle.fi*.  9.7.2020. Yleisradio Oy. Viitattu 9.4.2020.
25. ↑  Lahtinen, Miikka: Vihdoin! Pitkään työttömänä ollut entinen TPS-tähti löysi uuden seuran *Leijonat.com*.  26.1.2021. Nordic Sport Media. Viitattu 26.1.2021.
26. ↑  Elite Prospects - Västerviks IK *eliteprospects.com*. Everysport Media Group AB. Viitattu 21.7.2021. (englanniksi)
27. ↑  Lahtinen, Miikka: Ura laskussa? Entisen TPS-tähden seura vaihtuu – uusi osoite löytyi Italiasta *suomikiekko.com*.  14.7.2021. Nordic Sport Media. Viitattu 21.7.2021.
28. ↑  Zach Budish Bio *Gophersports.com*. CBSi Advanced Media.  Arkistoitu 26.9.2016. Viitattu 17.10.2016. (englanniksi)